laion/Wikipedia-Exotic huggingface dataset:
רוב קרדשיאן

רוב קרדשיאן (באנגלית: Rob Kardashian, נולד ב-17 במרץ 1987) הוא איש עסקים, ידוען, וכוכב טלוויזיה אמריקאי. קרדשיאן הוא בן למשפחת קרדשיאן ואחד ממשתתפי תוכנית הריאליטי הקרויה על שמה. רוב הוא בנם של קריס ג'נר ורוברט קרדשיאן, ואף קרוי על שמו. יש לו שלוש אחיות גדולות, קורטני, קים, וקלואי ושתי אחיות למחצה, קנדל וקיילי ג'נר. ב-2009 השלים את לימודיו במנהל עסקים באוניברסיטת דרום קליפורניה. ניהל בעבר את להקת הבנות BG5. בנובמבר 2011 זכה במקום השני בעונה ה-12 של תוכנית הטלוויזיה "רוקדים עם כוכבים". רוב סובל מעודף משקל ודיכאון והחליט להפסיק להופיע בסדרה "משפחת קרדשיאן" בעונה 9 אך חזר בעונה 12. בדצמבר 2015 דווח כי קרדשיאן אושפז לאחר שחלה ואובחן כחולה סוכרת. בינואר 2016 הודיעו רוב ובלאק צ'יינה (אנ') כי הם זוג. לאחר שלושה חודשי זוגיות התארסו ולאחר מכן הודיעו על כך שבלאק צ'יינה בהריון. ב-11 בנובמבר 2016 נולדה בתם, דרים רני קרדשיאן. הזוג נפרד מספר פעמים ואף רוב העלה תמונות אינטימיות של בלאק צ'יינה לאינטרנט. רוב קרדשיאן, ברשת החברתית פייסבוק רוב קרדשיאן, ברשת החברתית אקס (טוויטר) רוב קרדשיאן, ברשת החברתית אינסטגרם רוב קרדשיאן, במסד הנתונים הקולנועיים IMDb (באנגלית) רוב קרדשיאן, באתר Rotten Tomatoes (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
מארק דייגנולט

מארק דייגנולט (באנגלית: Mark Daigneault; נולד ב-23 בפברואר 1985) הוא מאמן כדורסל אמריקאי, המשמש כמאמנה הראשי של קבוצת אוקלהומה סיטי ת'אנדר מליגת ה-NBA. דייגנולט נולד וגדל בעיר למינסטר שבמסצ'וסטס, ובשנת 2003 החל ללמוד באוניברסיטת קונטיקט. ב-4 שנותיו בקונטיקט שימש כ"מנהל קבוצה" בקבוצת הכדורסל של האוניברסיטה – "יוקון האסקיז" – אותה אימן ג'ים קלהון. בעונת 2003/2004 זכתה הקבוצה בטורניר אליפות המכללות בכדורסל, בהובלתם של השחקנים בן גורדון ואמקה אוקפור. בשנת 2007 החל את קריירת האימון שלו, כעוזר מאמן בקבוצת מכללת הולי קרוס אשר בעיר ווסטר. בשנת 2010 עבר לשמש כעוזר מאמן באוניברסיטת פלורידה, תחת בילי דונובן. ב-3 עונותיו הראשונות בתפקיד הודחו ה"גייטורס" בשלב רבע גמר טורניר אליפות המכללות, ובעונת 2013/2014 העפילו לחצי גמר הטורניר. לאורך התקופה בלטו בפלורידה השחקנים צ'נדלר פארסונס, אלכס טיוס, בראדלי ביל וסקוטי וילבקין. לקראת עונת 2014/2015 מונה למאמן הראשי של קבוצת אוקלהומה סיטי בלו מליגת הפיתוח של ה-NBA. לאורך 5 עונותיו של דייגנולט בתפקיד רשמה הקבוצה מאזן כולל של 143 ניצחונות ו-107 הפסדים (57.2%), והעפילה פעם אחת (2016/2017) לגמר האזור המערבי של הפלייאוף. בקיץ 2019 מונה לעוזר מאמן באוקלהומה סיטי ת'אנדר מליגת ה-NBA – קבוצת האם של אוקלהומה סיטי בלו. בעונת 2019/2020 שימש בת'אנדר כעוזרו של בילי דונובן, עמו עבד בעבר באוניברסיטת פלורידה. בספטמבר 2020 עזב דונובן את אוקלהומה סיטי, וכחודשיים לאחר מכן מונה במקומו דייגנולט כמאמן הראשי של הקבוצה. דייגנולט מונה למאמן הראשי של הבלו, באתר הת'אנדר, 22 באוגוסט 2014 דייגנולט מונה למאמן הראשי של הת'אנדר, באתר הקבוצה, 11 בנובמבר 2020 ערך זה הוא קצרמר בנושא כדורסלנים. אתם מוזמנים לתרום לוויקיפדיה ולהרחיב אותו.
פיימן

האם התכוונתם ל... ארנסט פיימן – היה איש צבא דני-גרמני ששימש כמפקד העליון של הצבא המלכותי הדני בזמן הקרבות על קופנהגן במהלך המלחמות הנפוליאוניות דוד פיימן – פיזיקאי, פרופסור אמריטוס במכונים לחקר המדבר באוניברסיטת בן-גוריון בנגב, חלוץ במחקר ובהוראה בארץ בתחומים של ההיבטים היישומיים של אנרגיה סולארית ורנר פיימן – הוא פוליטיקאי אוסטרי שכיהן כקנצלר אוסטריה בשנים 2008–2016 פיימן (נהר) (אנ') – נהר בטסמניה אגם פיימן (אנ') – אגם בטסמניה
ניסים כהן (חוקר מינהל ומדיניות ציבורית)

ניסים (נסי) כהן (נולד ב-9 בדצמבר 1975) הוא פרופסור למינהל ומדיניות ציבורית ומדע המדינה באוניברסיטת חיפה. משמש כראש המרכז לניהול ומדיניות ציבורית באוניברסיטה. כהן נולד בשכונת הקטמונים בירושלים וגדל ולמד בשכונת רמות. לאחר שירותו הצבאי כקצין חי"ר השלים לימודי תואר ראשון בחוג למדעי האסלאם והמזרח התיכון באוניברסיטה העברית. לאחר מכן השלים לימודי תואר שני ושלישי במחלקה למינהל ומדיניות ציבורית אוניברסיטת בן-גוריון בנגב. את לימודי הפוסט-דוקטורט עשה באוניברסיטת ג'ורג' מייסון (אנ') בווירג'יניה, ארצות הברית. זכה בפרס קרן וולף לדוקטורנטים מצטיינים ובמלגת רוטשילד (יד הנדיב) ללימודי בתר-דוקטורט. מחקריו עוסקים בעיקר בהיבטים רציונליים של מינהל ומדיניות ציבורית ומתמקדים ברפורמות במינהל הציבורי, יחסי פוליטיקאים-בירוקרטים, בירוקרטיה ברמת השטח, יזמות מדיניות, מדיניות חברתית ומדיניות בריאות. בשנת 2024 פרסם דוח עם רון דול מנציבות שירות המדינה על מינויים פוליטיים בישראל. הדוח מצא כי יותר מרבע (26.5%) מהמשרות הבכירות בשירות המדינה מתמנות בפטור ממכרז, בהשוואה לכ-4% בשנת 2000. בשנת 2020 פרסם עם רון צור, ראש מטה הרפורמה בשירות המדינה, דו"ח משותף ובו קראו לאימוץ מודל להערכת מדיניות ציבורית ברמת משרדי הממשלה והרמה הלאומית. בין עיקרי הממצאים בדוח: שבר טקטוני והיעדר אמון עמוק בין דרג נבחר ודרג מקצועי פרגמנטציה ואי-שיתוף פעולה מספק בתהליכי עבודה מקצועיים רוחביים היעדר הסדרה של ניהול ממשקים של המערכת השלטונית עם המגזר העסקי האקדמיה והחברה האזרחית לא יושמו כראוי פרקטיקות יסוד בניהול משברים מתמשכים אין איגום נתונים תקפים לתמונת מצב לאומית וגיבוש חלופות מבוססות תרחישים להחלטת דרג נבחר גם לאחר החלטות הדרג הנבחר בלט בהיעדרו גוף ביצועי לאומי אשר מופקד על ניהול יישום ההחלטות ברמה לאומית אין חקיקה, תקנות, הנחיה או מדריך ממשלתי סדור לניהול אירוע משברי מתמשך שמנחה על תחקור או הערכת מדיניות סדורים המאמצים ללמוד ולהפיק לקחים מגופי ידע חוץ-ממשליים רלוונטיים מאופיינים בפנייה אקראית ולא סדורה כהן, נ., ומזרחי, ש. מבוא למינהל וניהול ציבורי, האוניברסיטה הפתוחה, 2017, רעננה ניסים כהן, גוגל סקולר אתר אישי מכתביו סוציאליסטים או ניאו־ליברליים? לא זה מה שחשוב עכשיו, באתר TheMarker‏, 15 בפברואר 2023 יותר מרבע (26.5%) מהמשרות הבכירות בשירות המדינה מתמנות בפטור ממכרז, בהשוואה לכ-4% בשנת 2000, באתר www.idi.org.il, ‏2024 צור רון וניסים כהן, משילות בשעת משבר מתמשך: מודל לאומי להערכת מדיניות במצבי חירום, תל אביב: המכון הישראלי לדמוקרטיה, 2020
ברכה קליין-תאיר

ברכה קליין-תאיר (נולדה ב-1950) היא מחברת, יועצת ארגונית ומורה רוחנית. קליין-תאיר נולדה ב-1950 במעברת מונטיפיורי בתל אביב למשפחה דתית לאומית. בגיל 13 יצאה בשאלה. בשנות ה-70 למדה קבלה אצל הרב שרגא ברג. ב-1978 השלימה לימודי תואר ראשון בתקשורת המונים מטעם אוניברסיטת תל אביב. אחר-כך עברה לארצות הברית. באמצע שנות ה-80 החלה את לימודי הדוקטורט שלה בחינוך (תואר EdD), מנהיגות וניהול ארגוני באוניברסיטת קליופרניה בסן פרנסיסקו SFSU (אנ'). התזה שלה עסקה בארגונים אוטופואטיים בישראל ובארצות הברית. בין שתי התוכניות נסעה למזרח הרחוק לשנה ונפתחה ללימודי זן ובודהיזם ביפן. לקראת סוף שנות ה-80 הצטרפה ללימודי פוסט-דוקטורט בחשיבה יצירתית באוניברסיטת באפלו[דרוש מקור]. בסוף שנות ה-80 חזרה לישראל ומונתה לראש מנהל הסגל בקונצרן כור. היא גם הייתה ראש היחידה לפיתוח ארגוני ופיתוח מנהלים ברפא"ל. בהמשך דרכה ייסדה וניהלה ארבעה מכוני ייעוץ והדרכה[דרוש מקור]. מ-2002 היא תלמידה של התוכנית החדשה "ספר הידע". מלבד שמונת ספריה הקימה, בשנת 2019, את "הבית לחוכמה מתהווה" והפרויקט הארגוני "ארגון המחר – ארגון חכם". היא גרושה ללא ילדים ומתגוררת ביהוד. "המוח: הוראות שימוש", הוצאת צ'ריקובר, 1999 "המנהיג שמאפשר לאלף פרחים לפרוח", הוצאת ידיעות אחרונות, 2002 "באתי ואמרתי אני אהבה", הוצאת אסטרולוג, 2006 "ארגוני המחר החדשים", הוצאת אור עם, 2010 "מרעיון מוצלח לעסק מצליח" – פרק בחסות המרכז למצוינות עסקית, 2011 "Tomorrow's New Organizations", הוצאת קונטנטו, 2013 האם דגים בים צמאים?" הוצאת קונטנטו, 2015 "מסלול המראה לקומה המאה – להשיג את הלא ייאמן", הוצאת ספרי צמרת, 2018 "לזרוע דעת – למצוא את יצור האנוש האמיתי" הוצאת ארגמן-מיטב, 2020 Tomorrow's New Organizations, CreateSpace 2017 זהבה דברת, ‏אפשר לוותר על הצ'ופרים, באתר גלובס, 21 בדצמבר 2000 דב גנחובסקי, כוח המוח, סקירת הספר "המוח: הוראות שימוש" מוסף ממון, ידיעות אחרונות 25 במאי 1999 סיסי מן, געגועים למנהיג של אור, שיחה עם רחל אליאור, יובל כרמי וברכה קליין-תאיר. מגזין חיים אחרים, עמ' 40-44 לימור שי, על שיטתה של ברכה קליין, ערוץ 10 איילת קדם, סוף עידן המוות, חדשות חדרה, 6 בספטמבר 2020 ענתי כהן, ד"ר ברכה קליין תאיר: מזל או ההצלחה, באתר mynet‏ חדרה, 3 במאי 2017 ראיון עם ברכה קליין-תאיר ברדיו הקריות 22 באוקטובר 2020 ורדי מוסקוביץ', לזרוע דעת עם ברכה קליין תאיר, באתר "בכיוון הרוח" להיכנס לזירה – לזרוע דעת ד"ר ברכה קליין תאיר, סרטון באתר יוטיוב (אורך: 26:22) מיכאל בלום, ראיון על "האדם כמערכת אוטופואטית"– ללא צנזורה 25 באוקטובר 2020 ד"ר ברכה קליין תאיר – האח משה שניפטר וחזר בחלום כדי לסייע למשות אנשים מהבור, סרטון באתר יוטיוב (אורך: 16:23) ספרי ברכה קליין-תאיר באתר סימניה. האם דגים בים צמאים? : לטפס אל עבר הקומה ה-100 באתר הספרייה הלאומית ביקורות על ספרה באנגלית באתר Goodreads ברכה קליין-תאיר באתר "הון תרבותי" ספרי ברכה קליין-תאיר באתר עברית ברכה קליין תאיר, דף שער בספרייה הלאומית ד"ר ברכה קליין תאיר: "בואו להתאהב באני האמיתי שאתם" ב'בית לחכמה מתהווה'", באתר הארץ, 13 באוקטובר 2020 New horizons for organizations: Organization as an autopoietic system in Israel and the United States Klein, Bracha. University of San Francisco. ProQuest Dissertations Publishing, 1988. 8825369 מינויים (ראש מנהל הסגל בכור), מעריב, 11 באוקטובר 1988 איילת קדם, סוף עידן המוות. חדשות חדרה, 6 בספטמבר 2020 שני ליטמן, הספר שרוצה להחליף את התנ"ך, באתר הארץ, 27 בדצמבר 2017 מדריכים, באתר הארץ, 27 באוגוסט 2002
עסיס (פירושונים)

האם התכוונתם ל... עסיס – חברה ישראלית שנסגרה לייצור מיצים, תרכיזים ושימורים אליהו עסיס – חוקר מקרא ישראלי יום טוב עסיס – היסטוריון ישראלי משה עסיס (כדורגלן) – כדורגלן ישראלי משה עסיס (חוקר תלמוד) – חוקר תלמוד ישראלי ראו גם ערך מילוני בנושא עסיס, בוויקימילון
שמאי פינסקי

שמאי פינסקי (ד' בכסלו ה'תרמ"ג, 15 בנובמבר 1882 – כ"ב באב ה'תש"א, 15 באוגוסט 1941) היה משורר עברי ויידי ומתרגם שירה. פובליציסט ותועמלן ציוני. נולד למשפחה חסידית בהורונסטייפל שבפלך קייב של האימפריה הרוסית. למד בישיבת וולוז'ין ולאחר נישואיו בגיל 17 עבר להתגורר סמוך לבית הורי אשתו ליד קייב. בשלב כלשהו עזב את ביתו ועבר לאודסה ולאחר מכן לברלין ולאנטוורפן. הוא למד גרמנית והחל לכתוב שירה. עם פרוץ מלחמת העולם הראשונה היגר ללונדון והיה פעיל במוסדות הציוניים, במרכז הציוני העולמי ובמחלקת התעמולה של קרן היסוד. בפרוץ מלחמת העולם השנייה היה בביקור בארץ ישראל ובשל המלחמה לא שב לאירופה. הוא נפטר ונקבר בירושלים. ארכיונו שמור בספריה הלאומית בירושלים. חבריו הדפיסו מעזבונו את אסופת השירים "אי הזהב" (ירושלים, ה'תש"ז). חלוצים, לאנדאן 1922. שמאי פינסקי, ב"לקסיקון הספרות העברית החדשה" שמאי פינסקי, בלקסיקון הספרות העברית החדשה ארכיון שמאי פינסקי, בספרייה הלאומית ערך זה הוא קצרמר בנושא אישים ובנושא ספרות. אתם מוזמנים לתרום לוויקיפדיה ולהרחיב אותו.
רחל סלוצקי

רחל סלוצקי (1890–1981) הייתה מאנשי העלייה השנייה ומחברי אום ג'וני-דגניה והקואופרציה במרחביה. ממקימי המושב נהלל. רחל סלוצקי (לבית חרש) נולדה ב-1891 בעיירה קאלינובקה, שבאזור העיר ויניצה, מדרום לעיר ז'יטומיר, שבאוקראינה. אביה זאב (וולף) חרש ואימה ציר'ל (צילה). למשפחה היו ארבעה בנים וארבע בנות ורחל הצעירה בהם. זו הייתה משפחה של סוחרים ואנשי עסקים אמידים. הנערה רחל נשלחה לבית ספר תיכון בעל מוניטין בעיר ז'יטומיר. לדבריה הייתה חובבת חברה ובילויים ואז לא התעניינה בסוגיות של התנועה הציונית באותה עת. בהיותה כבת 18 פגשה את נח סלוצקי והאהבה ביניהם פרחה. נח היה ציוני נלהב והתכונן לעלות לארץ ישראל (1910) הוא השפיע עליה לבוא אחריו לארץ עם סיום לימודיה. באוגוסט 1911 עלתה לארץ ישראל, במסגרת העלייה השנייה, והצטרפה לנח בקבוצת אום ג'וני מדרום לכנרת, שהוקמה באוקטובר 1910. ב-3 בנובמבר 1911 התחתנו רחל ונח שם. ביוני 1912 עברה הקבוצה למקום מושב הקבע שלה, דגניה א'. ב-1913 עזבו נח ורחל את קיבוץ דגניה א' והצטרפו לקואופרציה של פרנץ אופנהיימר בקיבוץ מרחביה, שם חילקו את זמנם בין המשק הקואופרטיבי למשק הפרטי הקטן. במרחביה נולדו שני ילדיהם, שולמית ב-1914 ואבינעם ב-1915. באותה תקופה התחוללה מלחמת העולם הראשונה והחיים היו קשים מאוד, תחת המשטר העות'מאני. ב-1918 התפרקה הקואופרציה. רחל ונח נשארו במרחביה עד 1921 ואז הצטרפו לקבוצת החלוצים שהקימה את מושב העובדים הראשון נהלל, בעמק יזרעאל, שם הקימו משק חקלאי מגוון והרחיבו את המשפחה. אחרי שנח נהרג ב-1944 בדרכו מן השדה לביתו, בתאונת דרכים עם רכב צבאי בו נהגו קצינים בריטים, רחל לקחה על עצמה את עול ניהול המשק, בעזרת ילדיה הבוגרים. באמצע שנות החמישים קרא ראש הממשלה דוד בן-גוריון לאנשי ההתיישבות להתגייס לעזרת מושבי העולים החדשים. רחל, למרות גילה הגבוה, התנדבה למשימה, עזבה את ביתה ומונתה כמדריכה ביישובים שעלו אז על הקרקע - בתחילה בכפר זיתים בגליל ובהמשך במושבים ניצני עוז ושער אפרים על גבול הקו הירוק מול טולכרם. היא לא נרתעה מתנאי החיים הקשים ששררו שם והייתה לדמות מוערכת, תומכת ומובילה לתושבים שכינו אותה "אמא רחל". בהיותה כבת שבעים חזרה לביתה בנהלל, שם חיה, עם בני משפחתה עד פטירתה ב-29 במאי 1981. היא הובאה למנוחות לצידו של נח בבית הקברות של נהלל שלמרגלות תל שמרון. לרחל ולנח נולדו חמישה ילדים: שולמית, אבינועם, אברהם, זאב וצילה. ב-1943 אימצו ילדה ניצולת שואה בשם שושנה. רחל זכתה לראות בחייה את כל משפחתה המתרחבת, חתנים כלות ונכדים רבים, וגם נינים. היא גם חוותה שכול. בנה אברהם נפטר ממחלה בגיל 45, בנה זאב נהרג במלחמה בגיל 46. בנה אבינועם סלוצקי היה מאנשי פלוגות הלילה של אורד וינגייט. בנה זאב סלוצקי-עמית, היה לוחם ביחידה 101 ושימש בתפקיד בכיר במוסד ונהרג במלחמת יום כיפור, 1973. נינה, אייל צור, (נכד של שולמית) נהרג במלחמת לבנון הראשונה, 1982. נינה, רן כוכבא, (נכד של שולמית) נהרג במלחמת לבנון השנייה, 2006. שמואל דיין, עם אבות ההתיישבות, הוצאת מסדה, 1968, עמודים 343–348 יעקב צור, ימי הצריף, הוצאת קווים ומכון ז'בוטינסקי, 2010, עמודים 351–355 מדיה וקבצים בנושא רחל סלוצקי בוויקישיתוף אלי אלון, סיפורו של בית הקברות ההיסטורי נהלל, באתר News1 מחלקה ראשונה, 2 בינואר 2019 הננו מברכים את חברנו נח סלוצקי ואת חברתנו רחל חרש, הפועל הצעיר, 1 בדצמבר 1911 על צבר שובב שהפך ללוחם נועז במלחמה על עצמאות ישראל, Yad Ben-Zvi,‏ 12 באפריל 2018 יעקב צור, ימי הצריף בניגוד לרוח הסזון, באתר הארץ, 29 בדצמבר 2010
פלוזנק

פלוזנק (בהונגרית: Paloznak) הוא כפר על גדות אגם בלטון במחוז וספרם שבמרכז הונגריה. תושבי הכפר עוסקים בייצור יין עסקי תיירות ודייג. בפלוזנק חיו יהודים בתקופות זמן שונות. מדיה וקבצים בנושא פלוזנק בוויקישיתוף אתר האינטרנט הרשמי של פלוזנק נתוני הכפר באתר הלמ"ס ההונגרי מפקדי האוכלוסין של יהודי הונגריה, 1993 ערך זה הוא קצרמר בנושא יישובים בהונגריה. אתם מוזמנים לתרום לוויקיפדיה ולהרחיב אותו.
פצ'יי

פצ'יי (בהונגרית: Pécsely) הוא כפר על גדות אגם בלטון במחוז וספרם שבמרכז הונגריה. כמו יישובים רבים באירופה גם בפצ'יי מספר התושבים נמצא בירידה. כך, בשנת 1990 חיו בכפר 559 תושבים, ובשנת 2020 535 תושבים. בפצ'יי חיו יהודים בתקופות זמן שונות. מדיה וקבצים בנושא פצ'יי בוויקישיתוף אתר האינטרנט הרשמי של פצ'יי (בהונגרית) נתוני הכפר באתר הלמ"ס ההונגרי מפקדי האוכלוסין של יהודי הונגריה, 1993 ערך זה הוא קצרמר בנושא יישובים בהונגריה. אתם מוזמנים לתרום לוויקיפדיה ולהרחיב אותו.
סנטאנטלפה

סנטאנטלפה (בהונגרית: Szentantalfa) הוא כפר על גדות אגם בלטון במחוז וספרם שבמרכז הונגריה. בסנטאנטלפה חיו יהודים בתקופות זמן שונות. בכפר קיים בית קברות יהודי שננטש ולאחר שנים שופץ בידי תושבי הכפר. מדיה וקבצים בנושא סנטאנטלפה בוויקישיתוף נתוני הכפר באתר הלמ"ס ההונגרי בית הקברות בסנטאנטלפה מפקדי האוכלוסין של יהודי הונגריה, 1993 ערך זה הוא קצרמר בנושא יישובים בהונגריה. אתם מוזמנים לתרום לוויקיפדיה ולהרחיב אותו.
איות

אַיוֹת (שם מדעי: Perninae) היא תת-משפחה של דורסי יום בינוניים ממשפחת הנציים. דורסים אלה חיים באזורים טרופיים שונים באפריקה, אירופה, אסיה ואמריקה. הם קרובי משפחתם של נשרי העולם הישן בתוכם הנשרים. האיות ניזונות מחיות קטנות יותר כמו מכרסמים, עופות קטנים וזוחלים, אך חלקם מתמחים בחרקים וחלק ניזונים בעיקר מדבש דבורים. יש להם מקור חד ומוארך מעט. צבעיהם אינם מרשימים, בצבע חום או שחור ויש לחלקם ציצה קטנה מאחורי הראש. בישראל 2 מינים מתת-משפחה זו - אית צרעים ואיה מצויצת. תת-משפחה איות (Perninae) סוג בזית (Aviceda) סוג איה ארוכת-זנב (Henicopernis) סוג איה (Pernis) סוג דיה אפורת-ראש (Leptodon) סוג דיה גדולת-מקור (Chondrohierax) בעבר נכללו בקבוצה גם המינים: נץ עטלפים, דיה מרובעת זנב, דיה שחורת חזה ועיט נחשים מדגסקרי.
קבוצת מקסימה

שגיאות פרמטריות בתבנית:חברה מסחרית שימוש בפרמטרים מיושנים [ אנשי מפתח ] קבוצת מקסימה (בליטאית: Maxima Grupė UAB) היא חברה ליטאית, המפעילה רשת מרכולים בליטא, לטביה, אסטוניה, פולין ובולגריה תחת המותג "Maxima" (מקסימה) ורשת שיווק קמעונאות בתחום שיפוץ ואחזקת הבית תחת המותג "Ermitažas" (ארמיטז'). נכון ל-2020, לחברה יש למעלה מ-1,200 חנויות הפזורות על גבי חמש המדינות וכ-40,000 עובדים. מטה החברה ממוקם בוילנה, ליטא. ב-1992, נפתחו שלושה סניפים של מקסימה ברחבי העיר וילנה ומאז נהפכה לאחת מרשתות המרכולים המצליחות ביותר במדינות הבלטיות. ב-2001, סניפים של מקסימה נפתחו בריגה, לטביה. כיום, חברת מקסימה לטביה מחזיקה בכ-24% מנתח השוק של המרכולים. כמו כן, סניפים של החברה נפתחו גם בפרנו, אסטוניה. ב-2007, הסניף הראשון של מקסימה XX נפתח במדינה וב-2008, הסניף הראשון של מקסימה XXX נפתח. בסוף 2011, קבוצת מקסימה רכשה את רשת המרכולים אלדיק הפולנית והחלה לפעול תחת המותג המקומי בפולין, עם 24 סניפים. נכון למרץ 2020, לקבוצת מקסימה יש בסך הכל 1240 סניפים. סניפי מקסימה פועלים תחת מספר שמות: מקסימה X, מקסימה XX, מקסימה XXX, מקסימה XXXX (לשעבר הייפר מקסימה), ברבורה, סטוקרוטקה וארמיטז'. חלק מהשטח של סניפי XX ו-XXX מושכר לבעלי עסק אחרים, כך שהלקוחות יכולים לקבל שירותים נוספים והסניף מתפקד כקניון קטן. מקסימה X‏ (Maxima X) – זהו הסניף הקטן ביותר של מקסימה, אשר לרוב נמצא בשכונות ואזורים פרוורים. בבולגריה, הסניפים פועלים תחת המותג "T-Market". מקסימה XX‏ (Maxima XX) – סניף יותר גדול מקודמו, אשר קיים באזורים פרוורים של ערים גדולות. הסניף מכיל מבחר יותר גדול של מוצרים. מקסימה XXX‏ (Maxima XXX) – סניף גדול של הרשת המכיל עד כ-50,000 סוגים של מוצרים שונים. הסניף מכיל מאפייה, מפעל להכנת מאפים וכן מטבחים, כך שרבים ממוצרי המזון מיוצרים במקום, בניגוד לרוב רשתות המרכולים בהם הסניף מקבל משלוחי מזון מחברות צד-שלישי בצורה סיטונאית. סניפי מקסימה XXX ממקומים במרכזי ערים. מקסימה XXXX‏ (Maxima XXXX) – זהו הסניף הגדול ביותר שקיים. נכון ל-2020, ישנו רק סניף אחד מסוג זה אשר ממוקם בקניון אקרופוליס שבווילנה. סטוקרוטקה (Stokrotka) – רשת מרכולים פולנית שנרכשה על ידי מקסימה ב-2017 תמורת 338 מיליון דולר אמריקני. ארמטיז' (Ermitažas) – ארמיטז' הוא מותג של מקסימה אשר מתמקד בשיפוץ ואחזקת הבית. נכון ל-2017, קיימים שישה סניפים של המותג: בווילנה, קובנה, קלייפדה, שיאוליאי, יאנובה ואוקמרגה. ב-2011, המותג הניב רווחים של 176.5 מיליון ליטאס. ברבורה (Barbora) – אתר אינטרנט לרכישה מקוונת של מוצרים. מדיה וקבצים בנושא קבוצת מקסימה בוויקישיתוף אתר האינטרנט הרשמי של קבוצת מקסימה (בליטאית) אתר האינטרנט הרשמי של מקסימה ליטא (בליטאית) קבוצת מקסימה, ברשת החברתית פייסבוק Who we are, באתר החברה (באנגלית) Baltic retailer Maxima signs deal to buy Poland's retail chain Stokrotka, באתר The Baltic Times, ‏‏24 בנובמבר 2017 (באנגלית) Lithuania's Maxima plans to buy Poland's Emperia for around $338 million, באתר Reuters, ‏‏24 בנובמבר 2017 (באנגלית) Augo „Maximos grupės“ apyvarta, באתר VersloSavaite, ‏‏2 בפברואר 2012 (בליטאית) „Maxima“ pelnas Latvijoje pernai išaugo 38 proc, באתר 15min.lt, ‏‏29 ביולי 2016 (בליטאית) Prie pat Kauno marių atidaryta nauja „Maxima“, באתר lrytas.lt, ‏‏30 באוגוסט 2016 (בליטאית)
דונקי שוט

דונקי שוט (באנגלית: Donkey Xote) הוא סרט הנפשה ממוחשבת ספרדי קומי משנת 2007, המבוסס על הספר "דון קישוט". הסרט מתחיל בקריינית שמספרת את ראשית הסיפור על "דון קישוט", ואז החמור רושיו מפריע לה ומתחיל לספר את הסיפור ה"אמיתי" של ההרפתקה: דון קישוט לא היה משוגע, למעשה הוא היה אדם חכם ומלא תשוקה. בסיפור של רושיו על ההרפתקה עם דון קישוט ונושא הכלים שלו סנצ'ו פנסה, אנו לומדים כי רושיו חולם להיות סוסו של קישוט, בעוד רושינאנטה, הסוס שלו, הוא פחדן ולא אוהב לעזוב את הארווה שלו. באותו הזמן, דולסינאה מתקשה למצוא אביר ועוזרו. היריבות בין קישוט ופנסה מובילה למסע בספרד אל העיר ברצלונה שם הם מתחרים על לבה של האישה היפה. כדי להגן על כבודו מפני המתחזים, קישוט האמיתי מוכרח להילחם מול אביר הירח על מנת ללמוד על זהותה האמיתית של דולסינאה. את הדיבוב העברי ביימה אפרת קרצמן והפיקה אסנת סדן. מתי אטלס – דון קישוט מולי שולמן – סנצ'ו גלעד ויטל – רושיו דן קיזלר – רושינאנטה גדי לוי – ג'יימס / אוורלדה / שדרן ניב קייקוב – ראשה ענבל לורי – דוכסית / אשתו של סנצ'ו עפרון אטקין – דוכס מאיה מיטלפונקט – אלדיסידורה מיה בכר – מספרת / דולסינאה אורי יניב – פיטר / דמויות שונות אלעד שרעבי – גלובוס / דמויות שונות לורן סביר – דמויות שונות ניסו שליו – דמויות שונות אתר האינטרנט הרשמי של דונקי שוט "דונקי שוט", במסד הנתונים הקולנועיים IMDb (באנגלית) "דונקי שוט", באתר נטפליקס "דונקי שוט", באתר AllMovie (באנגלית) "דונקי שוט", באתר Rotten Tomatoes (באנגלית) "דונקי שוט", באתר אידיבי "דונקי שוט", במסד הנתונים הקולנועיים KinoPoisk (ברוסית) דונקי שוט, במיזם "אישים" לתיעוד היצירה הישראלית
יחסי הולנד–מצרים

יחסי הולנד–מצרים הם היחסים הנוכחיים וההיסטוריים בין הולנד למצרים. חילופי הסחר בין המדינות הסתכמו בשנת 2018 ב-1.7 מיליארד אירו. ההשקעות ההולנדיות במצרים הסתכמו בסוף 2018 ב-3.2 מיליארד אירו. שתי המדינות מקיימות שיתוף פעולה בסחר, השקעות, חקלאות, תחבורה ימית, עיבוד מזון, ניהול מים וחינוך מקצועי. בפברואר 2020 נפגשו נציגים משתי המדינות ודנו על הגברת שיתוף הפעולה ביניהן. מצרים מהווה באופן מסורתי יעד תיירות עבור ההולנדים, אשר מגיעים אליה בעיקר בעונת החורף. הולנד מחזיקה במצרים שגרירות בקהיר. מצרים מחזיקה בהולנד שגרירות בהאג. מדיה וקבצים בנושא יחסי הולנד–מצרים בוויקישיתוף Egypt, Netherlands discuss ways to boost bilateral ties, investment באתר egypttoday‏, 14 בפברואר 2020 באתר משרד החוץ ההולנדי אתר על יחסי מדינות
משפחת רובינסון השווייצרית (סדרת אנימציה)

משפחת רובינסון השווייצרית (באנגלית: The Swiss Family Robinson: Flone of the Mysterious Island; ביפנית: 家族ロビンソン漂流記ふしぎな島のフローネ) היא סדרת אנימציה יפנית בת 50 פרקים שהופקה לטלוויזיה בשנת 1981 בהשראת הספר "משפחת רובינסון השווייצרית" מאת יוהאן דייוויד וייס. בישראל הסדרה שודרה בערוץ המזרח התיכון בדיבוב לאנגלית בתחילת שנות התשעים. הסדרה מתמקדת בילדה בשם פלוון ומשפחתה אשר במהלך שיט באוניה משווייץ לאוסטרליה אונייתם טובעת בסערה והם מוצאים עצמם באי בודד. אף על פי שהמשפחה נאחזת בתקווה שיום אחד יצאו מהאי, הם בונים בית על עץ וניזנים מהמשאבים הזמינים באי. בעזרת שיתוף פעולה בין כל חברי המשפחה, המשפחה מצליחה לשרוד ובסופה של הסדרה לצאת מהאי ולהגיע לאוסטרליה. פלורה רובינסון - אחת מילדי משפחת רובינסון. פלורה היא הגיבורה הראשית בסדרה. פלורה היא ילדה עדינה וטובת לב. לעיתים רבות מסייעת לאמה במשימות הבית. העלילה מסופרת לעיתים רבות מנקודת מבטה. ד"ר ארנסט רובינסון - האב והפאטריארך של משפחת רובינסון. ארנסט הוא רופא עשיר שמסייע לאנשים עניים שאינם יכולים להרשות לעצמם סיוע רפואי. ארנסט הוא אדם בעל תושייה ואינטליגנציה רבה אשר משתמש בכישוריו הרבים על מנת להבטיח את הישרדותם ורווחתם של בני משפחתו לאחר שהם מצאו עצמם באי בודד. אנה רובינסון - האם של משפחת רובינסון. אנא היא עקרת בית אשר משקיעה רבות מזמנה ומרצה בטיפול בילדיה. אנה פועלת ללא לאות על מנת לוודא שמשפחתה תהיה בטוחה. פריץ רובינסון - הבן הבכור של משפחת רובינסון. נער אמיץ וחזק בן 15 אשר עוסק רבות בצייד, ומסייע בכך לספק מזון לבני המשפחה. ארנסט רובינסון ג'וניור - הוא הבן השני במשפחת רובינסון. נער אינטליגנטי וסקרן בעל עניין רב במדע ובטבע. נוהג לעיתים רבות לחקור את האי. ג'ק רובינסון - ילד בן 3 והילד הצעיר ביותר במשפחת רובינסון. ג'ק הוא ילד הרפתקן ושובב אשר תורם רבות למאמצי המשפחה. ברוסטר - כלב הסן ברנרד של המשפחה אשר היה שייך בעבר לקפטן הספינה בה היו משפחת רובינסון אשר טבעה בלב ים לפני שהמשפחה הגיעה לאי הבודד. ברוסטר ממלא תפקיד חשוב בחיי המשפחה. מסייע לעיתים רבות בציד ברחבי האי. ניפ - קוף המחמד השובב של משפחת רובינסון אותו הם מצאו באי. אמילי מונטרוז - נערה צעירה שמשפחת רובינסון שהייתה באותה הספינה בה היו משפחת רובינסון והגיעה אל האי הבודד באותו האופן. "משפחת רובינסון השווייצרית", במסד הנתונים הקולנועיים IMDb (באנגלית) "משפחת רובינסון השווייצרית", במסד הנתונים הקולנועיים KinoPoisk (ברוסית)
ברווז לבן-לחיים

ברווז לבן-לחיים (שם מדעי: Anas bahamensis) הוא מין של ברווז ממשפחת הברווזיים, החי באמריקה הדרומית, אמריקה המרכזית, דרום פלורידה והאיים הקריביים באזורים הטרופיים. הוא סווג לראשונה ב-1758 בידי קארולוס לינאוס. כיום ידועים 3 תת-מינים שלו: Anas bahamensis bahamensis - מצוי בקריביים ונודד גם לדרום פלורידה. זהו תת-המין הקטן ביותר. Anas bahamensis rubirostris - מצוי באמריקה הדרומית. מתרבה בארגנטינה אך נודד צפונה בחורף. Anas bahamensis galapagensis - מצוי באיי גלאפגוס. בדומה לברווזים דרומיים רבים, גם אצל מין זה הזוויגים זהים. לשניהם נוצות חומות-כתומות בהירות, מסורטטות בשחור, וכנפיים וכיפת ראש כהים יותר. הלחיים לבנות והמקור רחב ואפור עם בליטה ורודה בקדמתו. הצעירים חסרים את הבליטה הזו. ברווז לבן לחיים ייחודי במראהו ואין כל בעיה להבחין בינו לבין מיני ברווזים אחרים. ברווז זה ניזון משפת המים בשכשוך ומחפש צמחי מים או פלנקטון ויצורי מים קטנים אחרים. לעיתים נראים פרטים לבקנים באוכלוסייה. הברווז חי בסביבות שונות מאגמים עד לגונות, שפכי נהרות וביצות מנגרובים ואף בחופי הים. הוא מקנן בקן עשוי צמחייה ליד שפת המים. מדיה וקבצים בנושא ברווז לבן-לחיים בוויקישיתוף ברווז לבן-לחיים, באתר ITIS (באנגלית) ברווז לבן-לחיים, באתר NCBI (באנגלית) ברווז לבן-לחיים, באתר Animal Diversity Web (באנגלית) ברווז לבן-לחיים, באתר האנציקלופדיה של החיים (באנגלית) ברווז לבן-לחיים, באתר GBIF (באנגלית) ברווז לבן-לחיים באתר הרשימה האדומה של IUCN ערך זה הוא קצרמר בנושא עופות. אתם מוזמנים לתרום לוויקיפדיה ולהרחיב אותו.